[{"text_idx": "#000001", "text": "A\u0308mmaemanda no\u0303uandetelefon 12252 no\u0303ustab pidavalt teemadel, mida rasedad su\u0308u\u0308a tohivad ja mida kindlasti ei tohi."}, {"text_idx": "#000002", "text": "Raseduse ajal peab lisaks so\u0308o\u0308dava toidu mitmekesisusele ja tervislikkusele olema tagatud ka toidu ohutus. Seeto\u0303ttu tekib rasedatel sageli ku\u0308simus, milliseid toiduaineid on ohutu su\u0308u\u0308a ja mida mitte. Raseduse ajal ei tohi toiduks tarvitada toiduaineid, mille kaudu on suurenenud to\u0303ena\u0308osus saada ohtlikke nakkushaiguseid listerioosi, salmonelloosi ja toksoplasmoosi po\u0303hjustavaid patogeenseid baktereid. Nakatumise va\u0308ltimiseks ei tohi raseduse ajal toiduks tarvitada toorest liha ja kala, tooreid mune, pesemata ko\u0308o\u0308gi- ja puuvilju, pasto\u0308riseerimata piima ja sellest tehtud piimatooteid."}, {"text_idx": "#000003", "text": "Kas raseduse ajal tohib su\u0308u\u0308a hallitusjuustu? Hallitusjuustu vo\u0303ib raseduse ajal su\u0308u\u0308a, kui see on valmistatud pasto\u0308riseeritud piimast. Pasto\u0308riseerimata piimast valmistatud hallitusjuustudes vo\u0303ib leiduda listerioosi po\u0303hjustavat bakterit. Listerioos on gripilaadne haigus, mida esineb ku\u0308ll va\u0308ga harva, kuid see vo\u0303ib po\u0303hjustada raseduse katkemist, loote surma vo\u0303i vastsu\u0308ndinu haiguseid. Seeto\u0303ttu soovitatakse rasedatel va\u0308ltida pasto\u0308riseerimata piima ja sellest valmistatud tooteid. Eestis kaubandusvo\u0303rgus mu\u0308u\u0308davad sini- ja valgehallitusjuustud on valmistatud pasto\u0308riseeritud piimast ning ei kujuta endast ohtu, seega vo\u0303ib neid raseduse ajal toiduks julgesti tarvitada."}, {"text_idx": "#000004", "text": "Palju ku\u0308simusi tekitab tavaliselt sushi so\u0308o\u0308mine raseduse ajal. Erinevalt Jaapanist, kus sushi valmistamiseks kasutatakse peamiselt toorest kala, tehakse Euroopas seda suitsu- vo\u0303i soolakalaga. Kuna toores to\u0308o\u0308tlemata kalas vo\u0303ib sisalduda sooleparasiite ussnugilisi, siis tuleks toore kala toiduks tarvitamist raseduse ajal ussnugilistega nakatumise a\u0308rahoidmiseks va\u0308ltida. Su\u0308u\u0308a vo\u0303ib raseduse ajal ka toorest kalast valmistatud sushit, kuid sel juhul tuleks veenduda, et sushi valmistamiseks kasutatud kala on eelnevalt su\u0308gavku\u0308lmutatud. Su\u0308gavku\u0308lmutamisel kalades leiduvad parasiidid ha\u0308vivad. Samuti ha\u0308vivad parasiidid kala kuumsuitsutamisel ja soolamisel, seega vo\u0303ib sel viisil valmistatud kalast sushit julgesti su\u0308u\u0308a."}, {"text_idx": "#000005", "text": "Toorest kala ja keetmata koorikloomi (krevetid, krabid, austrid, karbid) ei tohi raseduse ajal toiduks tarvitada, sest need vo\u0303ivad sisaldada organismile ohtlikke baktereid ja toksiine ning po\u0303hjustada toidumu\u0308rgitust. Mereannid on u\u0308ldiselt va\u0308ga valgu- ja toitaineterikkad, misto\u0303ttu peaksid need kindlasti kuuluma raseda vo\u0303i imetava naise toidulauale. Punane kala on kasulik, sest see sisaldab palju oomega-3 rasvhappeid, samuti rohkesti organismile vajalikke vitamiine A,D ja E. Na\u0308dalas soovitatakse rasedatel kala su\u0308u\u0308a va\u0308hemalt kolm korda."}, {"text_idx": "#000006", "text": "Kas raseduse ajal tohib su\u0308u\u0308a maksa? Maks on raseduse ajal heaks rauaallikaks, kuid sisaldab ka suures koguses A vitamiini. Vitamiin A tarbimine u\u0308le 700 mikrogrammi pa\u0308evas on tertogeenne ehk loote jaoks toksiline annus. Toiduga (va\u0308lja arvatud va\u0308ga suures koguses toorest hu\u0308lgemaksa su\u0308u\u0308es) ei ole vo\u0303imalik saada toksilises koguses A-vitamiini. A-vitamiin muutub aga toksiliseks toidulisandite u\u0308letarbimisel, mis vo\u0303ib po\u0303hjustada lootel va\u0308a\u0308rarenguid, luu mineraalainetiheduse va\u0308henemist ning olla hepatotoksiline. Juhul, kui inimese toidulaud sisaldab suurtes kogustes retinooliga rikastatud toiduaineid, vo\u0303ib pa\u0308evane tarbimiskogus ulatuda turvalise u\u0308lempiirini, mis on 3mg/pa\u0308evas. Seega maksakastet ja \u2013pasteeti vo\u0303ib raseduse ajal julgesti su\u0308u\u0308a."}, {"text_idx": "#000007", "text": "Ingverit on la\u0308bi aegade soovitatud rasedatele raseduse alguse iivelduse ja oksendamise leevendajana. Kuid andmed ingveri kasutamise ohutusest raseduse ajal on vastuka\u0308ivad. Mo\u0303nede allikate va\u0308itel vo\u0303ib suurtes kogustes ingveri tarvitamine raseduse ajal suurendada verejooksude, raseduse katkemise ja enneaegse su\u0308nnituse ohtu. Samas lubatud annustes ingveri tarvitamine rasedusele ohtu ei kujuta, ohutu o\u0308o\u0308pa\u0308evane ingveri annus on 1000 mg jagatuna 2 \u2013 4 annuseks. Suurtes annustes on ingveril vere hu\u0308u\u0308bimist takistav toime, seega peaks ingveri kasutamisse raseduse ajal ettevaatusega suhtuma naised, kellel on esinenud raseduse jooksul veritsust vo\u0303i a\u0308hvardavat raseduse katkemist."}, {"text_idx": "#000008", "text": "Va\u0308rsked marjad ja puuviljad raseduse ja imetamise ajal"}, {"text_idx": "#000010", "text": "Mida suvisemaks ilmad muutuvad, seda enam ilmub poelettidele ja turule mu\u0308u\u0308gile nii kodu- kui va\u0308lismaiseid marju ja puuvilju.\nPuuviljad ja marjad on glu\u0308koosi ja fruktoosi allikad. Neis on rohkesti C vitamiini, \u03b2-karoteeni, kaaliumi, kiudaineid pektiini ja tselluloosi. Nad sisaldavad antioksu\u0308dante ja organismile kasulikke flavonoide ning on raseduse ja imetamise ajal olulisteks vitamiinide ja raua allikateks ning aitavad leevendada ko\u0303hukinnisust.\nKevadeti, mil kodumaiseid marju veel saadaval ei ole, kipub kimbutama vitamiin C nappus. Siis sobivad ha\u0308sti lo\u0303unamaised viljad: apelsinid, sidrunid, mandariinid ja kiivid. Kodumaistest marjadest on C vitamiini poolest rikkad maasikad, mustso\u0303strad, vaarikad, kibuvitsa- ja astelpajumarjad. Pa\u0308evase vajaliku C vitamiini koguse vo\u0303ib ka\u0308tte saada umbes klaasist va\u0308rskest apelsinimahlast, 60 g mustso\u0303stardest vo\u0303i 125 g maasikatest.\nMaasikad on ta\u0308ielikud vitamiinipommid, neis sisaldub A, B, E, K ja rikkalikult C vitamiini ning rasedale va\u0308ga vajalikku foolhapet. Kuna suurema osa maasikate kaalust moodustab vesi, on nad u\u0308sna energiavaesed: sajagrammine ports annab organismile energiat vaid poolesaja kilokalori ringis. Maasikatega tuleb ettevaatlik olla allergikutel, sest maasikad on u\u0308hed tuntumad allergeenid. Vaarikad sisaldavad rikkalikult kaltsiumi, mis on raseduse ajal oluline mineraalaine, kaaliumi, suhkruid, orgaanilisi happeid, fosforit, rauda ja teisi mineraalaineid ning A, B ja C vitamiini. Maasikad, vaarikad ja kiivid on tuntud oma ko\u0303rge rauasisalduse poolest, seega tuleks neid raseduse ja imetamise ajal organismi rauataseme sa\u0308ilitamiseks kindlasti tarbida. Imetamisel peab aga silmas pidama, et maasikad vo\u0303ivad po\u0303hjustada allergilisi reaktsioone ka beebil. Mustikad sisaldavad suhkruid, orgaanilisi happeid, C, B1, B2 ja PP vitamiini ning mangaani ja rauda. Mustikad parandavad ainevahetust ning on heaks abivahendiks seedeha\u0308irete korral. Mustikates on antioksu\u0308dantide sisaldus va\u0308ga ko\u0303rge, seega on nad head organismi immuunsuse to\u0303stjad. Arbuus sisaldab rohkesti fruktoosi, aga samas ka palju vett, mis aitab kehast u\u0308leliigset vett va\u0308lja viia. Vitamiinidest ja mineraalainetest sisaldab arbuus rauda, kaltsiumi ja magneesiumi, mis on raseduse ajal olulised ning A, C, E, D ja B grupi vitamiine ning foolhapet. Arbuusis sisalduvad kaalium ja mangaan aitavad reguleerida verero\u0303hku. Samuti on arbuusi viljaliha kiudaineterikas ja aitab seedimist korras hoida. Virsikud ja nektariinid sisaldavad rohkelt A ja C vitamiini, samuti rauda, kaaliumi ja kiudaineid. Rabarber on kevadel u\u0308ks esimeste va\u0308rskete kodumaiste aiasaaduste seas. Varakevadised rabarberivarred on va\u0308ga vitamiinirikkad, nad sisaldavad K, C, A ja B grupi vitamiine ning annavad ka va\u0308ga va\u0308he kaloreid. Rabarberivartes sisalduvad antioksu\u0308dandid on head immuunsuse to\u0303stjad ning kiudained aitavad parandada seedimist, lisaks leidub temas veel mitmeid meie jaoks olulisi vitamiine ja mineraale. Rabarberivartes sisalduvatest mineraalidest vo\u0303ib esile to\u0303sta kaltsiumi, mis teeb temast suurepa\u0308rase taimse kaltsiumiallika. Lisaks leidub rabarberivartes mineraalidest rauda, vaske, kaaliumi ja fosforit.\nPuuviljade ja marjade soovitatav kogus raseduse ja imetamise ajal on 2 \u2013 4 portsjonit pa\u0308evas.1 portsjon on 100 g va\u0308rskeid puuvilju vo\u0303i 2 dl marju. Kuna puuviljad ja marjad on suure glu\u0308koosisisaldusega, siis nendega raseduse ajal liigse kehakaalu va\u0308ltimiseks liialdada ei tohiks.\nVa\u0308rskete marjade ja puuviljade tarvitamine vo\u0303ib rinnapiima saavatel beebidel po\u0303hjustada gaasivalusid. Seega tuleks neid imetamise ajal esialgu tarvitada ettevaatlikult, alustades va\u0308hesest kogusest ja ja\u0308lgida lapse reaktsioone. Lihtsalt igaks juhuks suurt osa va\u0308rsketest saadustest ema menu\u0308u\u0308st va\u0308lja ja\u0308tta ei ole siiski otstarbekas, kuna naise vitamiinide ja mineraalainete vajadus imetamise ajal on niigi suurem kui tavaliselt. Rabarberi tarvitamine imetamise ajal vo\u0303ib po\u0303hjustada beebi kaka roheliseks va\u0308rvumist ning gaasivalusid.\nParim valik raseduse ja imetamise ajal oleks tarvitada va\u0308rskeid kodumaised oma aias vo\u0303i mahetootmises kasvatatud marju ja puuvilju. Eestis on saadaval ka rikkalik valik va\u0308lismaiseid puuvilju ja marju. Nende puhul on oluline neid enne tarvitamist harjaga pesta vo\u0303i lausa koorida. Va\u0308lismaistel puuviljadel tuleks a\u0308ra lo\u0303igata varre u\u0308henduskoht, sest just sinna koguneb ko\u0303ige rohkem mu\u0308rgiseid aineid. Allergikutel tuleb importpuuviljadega olla ettevaatlik, sest pestitsiidide ja sa\u0308ilitusainete ja\u0308a\u0308gid vo\u0303ivad po\u0303hjustada allergilisi reaktsioone. Viinamarjad, mis on enim po\u0303llumajanduskemikaalide ja\u0308a\u0308ke sisaldavad importviljad, tuleks enne tarvitamist panna pooleks tunniks sooja vette, et nende pinnale kogunenud ja\u0308a\u0308kained lahti liguneksid ja seeja\u0308rel pesta voolava vee all puhtaks. Tsitruselised tuleks enne so\u0308o\u0308mist kindlasti a\u0308ra koorida (ka sidrun)."}, {"text_idx": "#000013", "text": "Viimasel ajalon uuesti levima hakanud teema hoida kassid toas, kuna va\u0308ljaska\u0308ivad kassid vo\u0303ivad levitada nakkust, mis on u\u0308liohtlik rasedatele. Samas hinnanguliselt 1/3 elanikkonnast on seropositiivsed toksoplasmoosi suhtes, neil on olemas toksoplasmoosi vastased antikehad."}, {"text_idx": "#000014", "text": "Toksoplasmoos on kongenitaalne parasiitinfektsioon, mille tekitajaks on ainurakne parasiit T. gondii (Toxoplasma gondii). See rakusiseselt paljunev parasiit, kelle lo\u0303pp-peremeheks on soojaverelised loomad, sealhulgas ka kass. 2014. aastal Eesti Maau\u0308likoolis avaldatud uuringus selgus, et T. gondii vastased antikehad on Eestis kassidel va\u0308ga levinud, seda nii kodu kui varjupaigas olevate kasside hulgas. Uuringu tulemustel u\u0308le pooltel kassidest on olnud va\u0308ljas ka\u0308imise vo\u0303imalus, misto\u0303ttu arvatakse, et nakkus on sattunud keskkonda ning on Eestis va\u0308ga levinud. Kassi va\u0308ljaheitega va\u0308liskeskkonda kandunud nakatumisvo\u0303imelised ootsu\u0308u\u0308did sattudes inimorganismi liiguvad vere ja lu\u0308mfi kaudu ning po\u0303hjustavad organismis po\u0303letikku. Nakatumine vo\u0303ib toimuda kassi va\u0308ljaheitega saastunud pinnasega kokkupuutel aga ka su\u0308u\u0308es sisse nakatunud va\u0308heto\u0308o\u0308deldud/toorest liha, tarbides saastunud puu- ja juurvilju ning vett."}, {"text_idx": "#000021", "text": "Paljud imetavad emad kogevad erinevaid ebamugavustundeid nibudel kas hellusena vo\u0303i lausa valuna. On oluline vahet teha, kas nibuhellus on tingitud ebamugavast toitmisasendist vo\u0303i ebao\u0303igest imemishaardest lapse poolt. Teinekord on po\u0303hjuseks ka liiga pikad toitmised, ema haigestumine vo\u0303i temperatuuri muutused keskkonnas."}, {"text_idx": "#000022", "text": "Oluline on nibuvalu puhul ma\u0308rgata, millisel hetkel valu tekib, millise iseloomuga see on ja kui kaua kestab. Po\u0303letava ning tuikava nibuvalu puhul, mis suureneb just toitmiskorra lo\u0303pus, arvatakse enamjaolt, et po\u0303letav valu on po\u0303hjustatud kandidiaasi poolt. Kuid see vo\u0303ib olla ka vasospasmist tingitud valu. Erinevate uuringute ja\u0308rgi on vasospasm aladiagnoositud (1) Kuna imetavad emad vo\u0303ivad kirjeldada tulitavat, po\u0303letustunnet rinnas/nibul, valget, lillat va\u0308rvi nibu, siis on kerge nende su\u0308mptomite ja\u0308rgi nibuvalu, ja nibumuutuseid ekslikult diagnoosida kui kandidiaasi."}, {"text_idx": "#000023", "text": "Vasospasm tekib siis, kui veresooned to\u0303mbuvad kokku ja veri ei liigu enam ringi -nt ko\u0303ige sagedamini vo\u0303ib see esineda so\u0303rmeotstes. Tuntud ka kui Raynaud\u2019 su\u0308ndroom"}, {"text_idx": "#000024", "text": "Rinnanibudel vo\u0303ib tekkida vasospasm imetamise ajal, peale imetamist vo\u0303i toitmiskordade vahelisel ajal."}, {"text_idx": "#000027", "text": "Imetav ema vo\u0303ib tunda peale rinnaga toitmist a\u0308kilist, teravat, intensiivset rinnanibu valu, mis on sarnane, kui ollakse ku\u0308lma saanud. Mo\u0303ned naised kirjeldavad nibuvalu kui po\u0303letust vo\u0303i hoopis tuikavat valu, mis on nii ebamugav, et pigem loobuksid imetamisest.\nNibu(d) tavaliselt kahvatub vo\u0303i muutub valgeks ning mo\u0303ne aja mo\u0308o\u0308dudes vo\u0303ivad olla ka teist va\u0308rvi \u2013 sinine vo\u0303i purpurne enne kui po\u0308o\u0308rduvad tagasi oma tavalisse va\u0308rvitooni (nt Raynaud su\u0308ndroom)\nTugev valu vo\u0303ib kesta mo\u0303nest sekundist minutiteni"}, {"text_idx": "#000028", "text": "Imemisvo\u0303te lapse poolt vale, kauge, pindmine jne.\nImetamisasend ema poolt ebamugav, ema ise eemaldub so\u0308o\u0308miseajal oma kehaga lapsest (nt kandidast vo\u0303i lo\u0303hest tingitud...)\nKeelekida, suulae eripa\u0308rad, lapse poolt nibu hammustamine\nNibulo\u0303he, nibutrauma (ka varasem),infektsioon nibul, kandidiaas\nKu\u0308lm o\u0303hk (nt. o\u0303huvannid nibulo\u0303hede puhul, peale imetamist o\u0303huvannid jne)\nMo\u0303ned ravimid vo\u0303ivad po\u0303hjustada nibul vasospasmi, nt nikotiin, suukaudsed kontratseptiivid-o\u0308strogeen; kandidioosi ravi- flucanozol/diflucan, reumatoidartriidi ravimid\nRinna operatsioonid, fibromu\u0308algia, kilpna\u0308a\u0308rme ha\u0308ired"}, {"text_idx": "#000039", "text": "Saadet saab ja\u0308rgi vaadata aadressil:"}]